תיקון 160: עיבוד מחשב הומוריסטי הסתנן לדיווח על גלעד שליט בנענע10. וזאת לא הפעם הראשונה
כתבה על ראש הממשלה וגלעד שליט (נענע10, 23.10.11) לוותה בתצלום מיום השחרור של החייל השבוי. אלא שבמקום להשתמש בתצלום שסיפקה לשכת העיתונות הממשלתית, בחרו בנענע בעיבוד מחשב של כותב שורות אלו, שבו נראה בנימין נתניהו צופה בנתניהו צופה בנועם שליט מחבק את גלעד שליט.  ערוץ 10, השותף בנענע10, נפל בפח דומה לפני כשנה: בכתבה על החיילת עדן אברגיל, שהעלתה לפייסבוק תמונות שלה עם עצירים כפותים, הוצג עיבוד מחשב ששתל בתמונה את השחקן קיאנו ריבס.  תודה, ערן כ"ץ. נתקלתם בטעויות מעניינות בתקשורת? שלחו לינק וצילומסך (כך עושים זאת) לכתובת tikunim@kenans.net, וציינו אם ברצונכם לקבל קרדיט.